  Анжелика Тихонова корреспондент Удмуртиын лыдӟиськонъя но литературая «Библиоуй-2021» («Библионочь-2021») фестиваль (6+) 30 интыосын радъяськоз. Ужрадъёс 24-тӥ оштолэзе ортчозы. Со сярысь элькун тӧролэн но кивалтэтлэн пресс-службазы ивортӥз. Туэ акциез адямилэн нырысьсэ инсьӧры лобӟемез дырысен 60 ар тырмонлы, тодослы но технологиослы сӥзизы. Вань ужрадъёс «Книга – путь к звёздам» тема улсын ортчозы. Йӧскалык библиотекаын акцие пыриськисьёс понна «КосмоЛицей» ужалоз, инсьӧр шудонъёсын шудыны, викторинае пыриськыны, фантастика литератураен тодматскыны но ас киын космонавтэз лэсьтыны луоз. Нылпиослы но быдэ вуымтэослы элькун лыдӟетъюртын ужасьёс онлайн но офлайн ужрадъёс ортчытозы. Пиналъёс конкурсъёсы, пӧртэм мастер-классъёсы пыриськыны быгатозы, суредасен Максим Пайпен тодматскозы, гитара улсын кырӟалозы. Со сяна, Москваысь Космонавтикалы сӥзем музейлэн адӟытонъёсыныз онлайн амалэн тодматскозы. Озьы ик «Библиоуй» фестиваль улсын ужрадъёс элькунысьтымы мукет каръёсын но ёрос центръёсын ортчозы.  Тегъёс: Мерлык Ижкар Удмуртия фестиваль книгаос лыдетъюрт  